text: Status Quo spiller igen i Jelling
  15 marts 2012 kl. 12.55
  Jelling Musikfestival har i dag annonceret at Status Quo bliver et af årets hovednavne. Derudover har de i dag annonceret at de to rock-bands Manic Street Preachers og Black Label Society også gæster festivalen.
  Britiske Status Quo har to gange tidligere besøgt Jelling og det er nogle rutinerede musikere, der igen slår et smut forbi festivallen. Status Quo har nemlig spillet over 6000 koncerter og sammenlagt været på turné i 23 år.
  
  Black Label Society
  I første omgang skulle Black Sabbath have spillet på festivalen, men på grund af sygdom blev den koncert erstattet med en koncert bare med Ozzy Orsbourne.
  Foruden Ozzy Osbourne selv, kan festivalgæsterne i Jelling også glæde sig til en koncert med bandet Black Label Society, som Ozzy Osbournes guitarist gennem 20 år, Zakk Wylde, er en del af.
  
  Manic Street Preachers
  Desuden kan Jelling Musikfestival også præsentere Manic Street Preachers, der ellers ikke har været på turné i Europa i over ti år. 
  Jelling Musikfestival sparkes for alvor i gang d. 25. maj efter en smugstart dagen inden.
  